**Ministru kabineta noteikumu projekta „** **Grozījumi Ministru kabineta 2009.gada 24.februāra noteikumos Nr.200 “Noteikumi par darbības programmas "Uzņēmējdarbība un inovācijas" papildinājuma 2.1.2.4.aktivitātes "Augstas pievienotās vērtības investīcijas" projektu iesniegumu atlases pirmo kārtu”” sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | [1] Latvijas Investīciju un attīstības aģentūra (turpmāk – LIAA) un LSEZ SIA „Elme Messer Metalurgs” (turpmāk – Sabiedrība) 2010.gada 7.aprīlī noslēdza līgumu Nr.L-APV-10-0017 par projekta Nr.APV/2.1.2.4.0/09/01/020 „Augstas pievienotās vērtības investīcijas „Elme Messer Metalurgs” LSEZ SIA ražotnē” īstenošanu (turpmāk attiecīgi – Līgums un Projekts) Eiropas Savienības fonda aktivitātes „Augstas pievienotās vērtības investīcijas” pirmās kārtas ietvaros.[2] Atbilstoši Līguma Individuālās daļas 1.punktam projekta īstenošana tika uzsākta 2010.gada 7.aprīlī un projekts bija jāpabeidz līdz 2012.gada 6.decembrim. Apliecinot projekta īstenošanu, 2013.gada 3.janvārī Sabiedrība iesniedza projekta noslēguma pārskatu.[3] Sabiedrībai līdz 2012.gada 21.augustam tika veikti starpposma pieprasījuma maksājumi 2 212 511.14 EUR apmērā, savukārt atbalsta **finansējuma izmaksa 737 488.86 EUR apmērā ir apturēta**, jo projektā paredzētais produkts netiek ražots un **iegādātās iekārtas netiek izmantotas saimnieciskās darbības veikšanai**. **Papildus tam, informējam, ka projekta Nr.APV/2.1.2.4.0/09/01/020 „Augstas pievienotās vērtības investīcijas „Elme Messer Metalurgs” LSEZ SIA ražotnē” kopējie attiecināmie izdevumi ir 11 800 000 EUR.**[4] Projektā paredzētā produkta – gāzveida gāzu – ražošanas specifika ir, ka tās nevar tikt uzglabātas un transportētas, tādēļ šāda veida ražotnes tiek veidotas tiešo patērētāju tuvumā, piegādājot produktu nepārtrauktā režīmā. Izskatāmajā gadījumā **Sabiedrība plānoja pa cauruļvadu gāzi piegādāt AS „KVV Liepājas Metalurgs” (kādreizējā AS „Liepājas metalurgs”)**. Turklāt arī AS „KVV Liepājas Metalurgs” nepastāv alternatīvas, proti, ja netiek saņemta gāze no Sabiedrības, tad tā netiek saņemta vispār un ražošanu AS „KVV Liepājas Metalurgs” nespēj veikt. Ja Sabiedrība veic biznesa pārstrukturizācija, modernizējot ražošanas iekārtas tā, lai būtu iespējams ražot cita veida produktu, šādas izmaiņas prasa ne tikai investīcijas 2-3 milj. EUR, bet arī padara AS „KVV Liepājas Metalurgs” darbības atsākšanu praktiski neiespējamu.[5] Saskaņā ar EK slēgšanas pamatnostādņu 2007.-2013.gada periodam (turpmāk – EK slēgšanas pamatnostādnes) 3.5.punktu un atbilstoši VI Vadlīniju attiecināmo un neattiecināmo izmaksu noteikšanai 2007.-2013.gada plānošanas periodā 46.punktam EK paredz iespēju saglabāt ES līdzfinansējumu par tādiem “nefunkcionējošu” projektu izdevumiem, kas veikti līdz 31.12.2015. un iekļauti EK noslēguma deklarācijā, ja šie projekti ir pabeigti un to funkcionalitāte ir nodrošināta ne vēlāk kā līdz 2019.gada 31.martam, t.i., pēc slēgšanas dokumentu iesniegšanas EK. Ņemot vērā, ka saskaņā ar EK slēgšanas pamatnostādnēm Sabiedrības īstenotais projekts būtu uzskatāms par “nefunkcionējošu” projektu, tad, **lai būtu iespējams veikts noslēguma maksājumu pirms tiek nodrošināta projekta funkcionalitāte, tiek veikti atbilstoši grozījumi Ministru kabineta 2009.gada 24.februāra noteikumos Nr.200** „Noteikumi par darbības programmas „Uzņēmējdarbība un inovācijas” papildinājuma 2.1.2.4.aktivitātes „Augstas pievienotās vērtības investīcijas” projektu iesniegumu atlases pirmo kārtu”.[6] Sadarbības iestāde (LIAA) un atbildīgā iestāde (Ekonomikas ministrija) ir pārliecināta, ka projekta īstenošana tiks pilnībā sekmīgi pabeigta, tiks nodrošināta projekta funkcionalitāte un sasniegts projekta mērķis. Sadarbības iestāde (LIAA) un atbildīgā iestāde (Ekonomikas ministrija) ir veikusi pārbaudi projekta īstenošanas vietā pirms pagarinājuma iesniegšanas Vadošajai iestādei (Finanšu ministrijai) saskaņošanai. **LIAA 2013.gada 26.februārī ir veikusi pārbaudi projekta īstenošanas vietā, konstatējot, ka visas iekārtas ir uzstādītas un sabiedrība ir gatava uzsākt gāzu piegādi AS „Liepājas metalurgs”. Atkārtota pārbaude tika veikta 2015.gada 19.maijā, kuras laikā apstākļu izmaiņas netika konstatētas. Sabiedrība norāda uz diviem risinājumiem, t.i., 1) AS „KVV Liepājas Metalurgs” (kādreizējā AS „Liepājas metalurgs”) atsāk savu darbību un līdz ar to arī projekta funkcionalitāte tiek nodrošināta; 2) Ja AS „KVV Liepājas Metalurgs” neatsāk darbību, tad sabiedrība veic papildus investīcijas no pašu līdzekļiem un pārstrukturizē savu darbību uz citiem produktiem un klientiem.** **Jāuzsver sociālekonomiskie apsvērumi. Ja projekts netiek atzīts par nefunkcionējošo un atliktais maksājums netiek izmaksāts (izmaksātais atgūts), tad AS „KVV Liepājas Metalurgs” darbības atsākšana nebūs iespējama. Tas nozīmē, ka visa pievienotā vērtība, kas nāk līdzi gan sabiedrībai, gan arī AS „KVV Liepājas Metalurgs” (darba vietas, nodokļi valsts budžetā utt.), tiek neatgriezeniski zaudēta.** **[7] Skaidrojam, ka šie grozījumi Ministru kabineta 2009.gada 24.februāra noteikumos Nr.200 „Noteikumi par darbības programmas „Uzņēmējdarbība un inovācijas” papildinājuma 2.1.2.4.aktivitātes „Augstas pievienotās vērtības investīcijas” projektu iesniegumu atlases pirmo kārtu” attiecās tikai uz LSEZ SIA „Elme Messer Metalurgs” 2010.gada 7.aprīlī noslēgto līgumu Nr.L-APV-10-0017 par projekta Nr.APV/2.1.2.4.0/09/01/020 „Augstas pievienotās vērtības investīcijas „Elme Messer Metalurgs” LSEZ SIA ražotnē” īstenošanu.** **[8] Skaidrojam, ka izdevumi, kas LSEZ SIA „Elme Messer Metalurgs” radīsies pēc 2015.gada 31.decembra, tiek segti no pašu līdzekļiem.** |
| 3. Projekta izstrādē iesaistītās institūcijas | Ekonomikas ministrija |
|  4. Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | MK noteikumu projekta izpildē ir iesaistīta Latvijas Investīcijas un attīstības aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

**Anotācijas III., IV., V. un VI. sadaļa - projekts šīs jomas neskar.**

Ministru prezidenta biedrs,

ekonomikas ministrs A.Ašeradens

Vīza:

Valsts sekretāra pienākumu izpildītājs,

valsts sekretāra vietnieks R.Aleksejenko

15.03.2016 12:57

871

G.Silovs, 67013209,

e-pasts: Gatis.Silovs@em.gov.lv